##### 8ο Εξάμηνο

##### Ι. Υποχρεωτικά

##### Διεθνή Πρότυπα Χρηματοοικονομικής Αναφοράς ΙI

|  |  |
| --- | --- |
| Υπεύθυνος καθηγητής | Δρ. Aθανάσιος Α. Μανδήλας  00 30 2510 462222  smand@af.ihu.gr |
| Τίτλος | **Διεθνή Πρότυπα Χρηματοοικονομικής Αναφοράς ΙI** |
| Μονάδες ECTS | 5 |
| Εξάμηνο | H’ |
| Σύντομη περιγραφή | Προχωρημένα θέματα ΔΠΧΑ. ΔΠΧΑ 9,15,16,17. ΔΛΠ 10. |
| Σκοπός και στόχοι | Εμβάθυνση σε νέα ΔΠΧΑ, σύμφωνα με τις σύγχρονες εξελίξεις. Σύγκριση με τα US GAAP. |
| Μέθοδος διδασκαλίας, διάρκεια και αξιολόγηση | Διαλέξεις με συνδυασμό ασκήσεων πράξης.  60 ώρες  60% Εξετάσεις  40% Ασκήσεις πράξης  20% Εργασίες (προαιρετικά) |
| Ενδεικτική βιβλιογραφία | 1. Kieso E. Donald, Weygandt J. Jerry, Warfield D. Terry. Λογιστική-Εκτενής Ανάλυση με ΔΠΧΑ. Broken Hill Publishers Ltd. Αθήνα. 2018 2. Χρήστος Ι. Νεγκάκης. Διεθνή Πρότυπα Χρηματοοικονομικής Αναφοράς. Θεωρία και Εφαρμογές. ΑΕΙΦΟΡΟΣ ΛΟΓΙΣΤΙΚΗ ΙΚΕ. Θεσσαλονίκη. 2017. 3. GRANT THORNTON. ΔΙΕΘΝΗ ΠΡΟΤΥΠΑ ΧΡΗΜΑΤΟΟΙΚΟΝΟΜΙΚΗΣ ΑΝΑΦΟΡΑΣ. Αθήνα. 2016. 4. Σημειώσεις Διδάσκοντα |
| Ιστοχώρος | https://eclass.emt.ihu.gr/courses/ |

**Αξιολόγηση Επενδυτικών Σχεδίων**

|  |  |
| --- | --- |
| Υπεύθυνος καθηγητής | Μιχαήλ Νικολαΐδης  00 30 2510 462161  mnikol@teiemt.gr |
| Τίτλος | **Αξιολόγηση Επενδυτικών Σχεδίων** |
| Μονάδες ECTS | 5 |
| Εξάμηνο | Η' |
| Σύντομη περιγραφή | Η διδακτέα ύλη περιλαμβάνει ενδεικτικά τα ακόλουθα:  Στο 1ο μέρος του μαθήματος γίνεται η θεωρητική προσέγγιση των εννοιών «Σχέδιο Επένδυσης και Αξιολόγηση Επενδύσεων» με ιδιαίτερη έμφαση στις παραγωγικές επενδύσεις - Μεθόδους αξιολόγησης των επενδυτικών σχεδίων. Στο 2ο μέρος διαπραγματεύεται την πρακτική προσέγγιση των μεθόδων Αξιολόγηση Επενδυτικών Σχεδίων» με αναφορά και σε παραδείγματα αξιολόγησης και των επιχειρήσεων. Επίσης, παρουσιάζονται Υποδείγματα Αξιολόγησης Επενδυτικών Σχεδίων στα πλαίσια διαφόρων επενδυτικών προγραμμάτων με έμφαση στα επενδυτικά προγράμματα των εκάστοτε αναπτυξιακών νόμων. Στην συνέχεια γίνεται αναλυτική αναφορά στη Μεθοδολογία αξιολόγησης των Επενδυτικών Σχεδίων. |
| Σκοπός και στόχοι | Το μάθημα αυτό αποσκοπεί στην εκμάθηση των τεχνικών που απαιτούνται για την εκμάθηση μεθόδων - τεχνικών αξιολόγησης επενδυτικών σχεδίων, όπως αυτές διαμορφώνονται υπό το πρίσμα της αγοράς των Συμβούλων Επιχειρήσεων-Επενδύσεων.  Κατά τη διάρκεια του μαθήματος, οι φοιτητές θα εξοικειωθούν και θα χρησιμοποιήσουν σύγχρονες Τεχνικές και Μεθόδους από το χώρο της Οικονομικής Επιστήμης για τη αξιολόγηση και χρηματοδότηση παραγωγικών σχεδίων επενδύσεων. Με την επιτυχή ολοκλήρωση του μαθήματος ο φοιτητής / τρια θα είναι σε θέση να:   * Αξιολογούν επενδυτικά σχέδια * Προτείνουν αλλαγές για την επιτυχή ολοκλήρωσή τους * Διαμορφώνουν τα στοιχεία χρηματοοικονομικής ανάλυσης μιας οικονομοτεχνικής μελέτης |
| Μέθοδος διδασκαλίας, διάρκεια και αξιολόγηση | Διαλέξεις 13 x 3 =39 ώρες  Αξιολόγηση με Τελικές Εξετάσεις |
| Ενδεικτική βιβλιογραφία | 1. Σημειώσεις Διδάσκοντα.  2. Νικολαΐδης, Μ. (2019), «Εγχειρίδιο εκπόνησης Οικονομοτεχνικών Μελετών», Εκδόσεις Δίσιγμα, Θεσσαλονίκη. Κωδικός Βιβλίου στον Εύδοξο: 86055375  3. Brigham F. Eugene, Ehrhardt C. Michael, (2019). Χρηματοοικονομική Διοίκηση-Από τη Θεωρία στην Πράξη, Broken Hill Εκδόσεις, Κωδικός Βιβλίου στον Εύδοξο: 86056078 |
| Ιστοχώρος | https://eclass.emt.ihu.gr/courses/AD149/ |

##### ΙΙ. Επιλογής Υποχρεωτικά

##### Αποτίμηση Επιχειρήσεων

|  |  |
| --- | --- |
| Υπεύθυνος καθηγητής | Χρήστος Γκρος  00 30 2510462161  cgrose@af.ihu.gr |
| Τίτλος | **Αποτίμηση Επιχειρήσεων** |
| Μονάδες ECTS | 5 |
| Εξάμηνο | Η' |
| Σύντομη περιγραφή | Η διδακτέα ύλη περιλαμβάνει ενδεικτικά τα ακόλουθα:   1. Έννοια της αποτίμησης επιχειρήσεων 2. Έννοια του κινδύνου στις επενδύσεις 3. Θεωρία και κίνδυνος χαρτοφυλακίου 4. Υπόδειγμα αποτίμησης κεφαλαιουχικών περιουσιακών στοιχείων 5. Εξαγορές και Συγχωνεύσεις 6. Μέθοδος προεξοφλητικών ταμειακών ροών (DCF) 7. Μέθοδος προεξοφλημένων μερισμάτων (DDM) 8. Αποτίμηση κοινών και προνομιούχων μετοχών 9. Μοντέλο άπειρων περιόδων για αναπτυσσόμενες εταιρίες 10. Υπολογισμός ROE (Return on Equity) 11. Υπολογισμός Απόδοσης χωρίς Κίνδυνο 12. Υπολογισμός συντελεστή g (Growth-Ανάπτυξης) 13. Μέθοδος καθαρής περιουσιακής θέσης 14. Μέθοδος κεφαλαιοποίησης οργανικών κερδών 15. Μέθοδος των υπερπροσόδων |
| Σκοπός και στόχοι | Το μάθημα διαπραγματεύεται την ανάλυση των χρηματοοικονομικών δεδομένων και εμβαθύνει στα βασικότερα προβλήματα που αναφέρονται στην ακολουθούμενη μεθοδολογία αποτίμησης των επιχειρήσεων και δίνει τις ενδεικτικές - πρακτικές λύσεις. Παράλληλα, δίνεται η απαιτούμενη θεωρητική υποστήριξη της διαδικασίας - μεθοδολογίας ανάλυσης και αποτίμησης των επιχειρήσεων. Ο στόχος του μαθήματος είναι πέραν της ακαδημαϊκής κάλυψης του γνωστικού αντικειμένου, η μεθοδολογική κάλυψη του γνωστικού πεδίου και κυρίως της πρακτικής διάστασης αυτού καθώς και η ανάπτυξη της δυνατότητας χρήσης των πληροφοριών που θα παραχθούν για τη λήψη αποφάσεων. |
| Μέθοδος διδασκαλίας, διάρκεια και αξιολόγηση | Διαλέξεις 13 x3 =39 ώρες  Αξιολόγηση με Τελικές Εξετάσεις |
| Ενδεικτική βιβλιογραφία | 1. Σημειώσεις Διδάσκοντα. 2. Λαζαρίδης, Θ.Γ. (2005-2014), Αποτίμηση επιχειρήσεων. Θεωρία. Μεθοδολογία. Πρακτική, εκδόσεις Αφοι Κυριακίδη 3. Κιόχος Π., Παπανικολάου, Γ., Κιόχος Α. (2014), Αποτίμηση Επιχειρήσεων, Εκδόσεις Έλενα Κιόχου, Κωδικός Βιβλίου στον Εύδοξο: 41962588 4. Γκλεζάκος, Μ., (2008), Αξιολόγηση επιχειρήσεων 5. Λαζαρίδης, Θ. (2017). Αποτίμηση Επιχειρήσεων, Εκδόσεις Δαρδάνος, Κωδικός Βιβλίου στον Εύδοξο: 68393276 |
| Ιστοχώρος | https://eclass.emt.ihu.gr/courses/AD132/ |

##### Χρηματοοικονομικά Παράγωγα

|  |  |
| --- | --- |
| Υπεύθυνος καθηγητής | Χρήστος Γκρος  00 30 2510462161  cgrose@af.ihu.gr |
| Τίτλος | **Χρηματοοικονομικά Παράγωγα** |
| Μονάδες ECTS | 5 |
| Εξάμηνο | H' |
| Σύντομη περιγραφή | Η διδακτέα ύλη περιλαμβάνει ενδεικτικά τα ακόλουθα:   1. Παράγωγα χρηματοοικονομικά προϊόντα, 2. Συμβόλαια μελλοντικής εκπλήρωσης, 3. Δικαιώματα προαίρεσης και τιμολόγησή τους 4. Μοντέλο Black and Scholes, 5. Πιστωτικά παράγωγα, 6. Παράγωγα και συναλλαγματικός κίνδυνος. |
| Σκοπός και στόχοι | Το μάθημα αυτό εισάγει τους φοιτητές στη σημασία και τη χρησιμότητα των παραγώγων χρηματοοικονομικών προϊόντων. Οι στόχοι του είναι οι εξής:   * εξέταση της χρησιμότητας των παράγωγων προϊόντων, * γνώση της δομής των προϊόντων της συγκεκριμένης αγοράς, * εξέταση της χρησιμότητάς τους στις επενδύσεις και στην διαχείριση του κινδύνου της επένδυσης σε αξιόγραφα.   Με την ολοκλήρωση του μαθήματος ο φοιτητής/η φοιτήτρια αναμένεται να:   * γνωρίζει τις χρήσεις παραγώγων στις επενδύσεις, * κατανοεί τη χρησιμότητα της χρήσης τους και να δύναται να ποσοτικοποιήσει την επίπτωση της χρήσης τους σε μια επένδυση με υποθετικά στοιχεία * υπολογίζει τη δίκαια τιμή δικαιωμάτων προαίρεσης και συμβολαίων μελλοντικής εκπλήρωσης με δοθέντα στοιχεία. |
| Μέθοδος διδασκαλίας, διάρκεια και αξιολόγηση | Διαλέξεις 13 x3 =39 ώρες  Αξιολόγηση με Τελικές Εξετάσεις |
| Ενδεικτική βιβλιογραφία | 1. Σημειώσεις Διδάσκοντα. 2. Ξυδώνας, Π., Ι. Ψαράς και Κ. Ζοπουνίδης, (2010), «Σύγχρονη Θεωρία Χαρτοφυλακίου, εκδόσεις Κλειδάριθμος. 3. Αρτίκης, Π.Γ. (2011) «Διαχείριση Χαρτοφυλακίου», Εκδόσεις Interbooks. 4. Παπαδάμου, Σ.Θ. (2009), «Διαχείριση Χαρτοφυλακίου μια Σύγχρονη Προσέγγιση», Εκδόσεις Gutenberg. |
| Ιστοχώρος | Υπό κατασκευή |

##### Επιχειρηματική Αναλυτική

|  |  |
| --- | --- |
| Υπεύθυνος καθηγητής | Παύλος Δελιάς  00 30 2510 462368  pdelias@af.ihu.gr |
| Τίτλος | **Επιχειρηματική Αναλυτική** |
| Μονάδες ECTS | 5 |
| Εξάμηνο | Ζ’ |
| Σύντομη περιγραφή | 1. Επιχειρηματική Αναλυτική και Διοικητική Επιστήμη 2. Το Επαγωγικό παράδειγμα - Οπτικοποίηση και Υπολογιστικά Εργαλεία 3. Γραμμική Παλινδρόμηση 4. Λογιστική Παλινδρόμηση 5. Η ροή εργασιών σε προβλήματα αναλυτικής 6. Δέντρα Ταξινόμησης και Παλινδρόμησης 7. Ομαδοποίηση 8. Γραμμικός Προγραμματισμός – Εφαρμογές σε προβλήματα Μάρκετινγκ και Ανθρώπινων Πόρων 9. Γραμμικός Προγραμματισμός – Εφαρμογές σε χρηματοοικονομικά προβλήματα 10. Ακέραιος Προγραμματισμός 11. Δέντρα Αποφάσεων 12. Πολυκριτηριακή Ανάλυση Αποφάσεων 13. Ανάλυση κειμένων |
| Σκοπός και στόχοι | Σκοπός του μαθήματος είναι να παρουσιάσει τις προκλήσεις που αντιμετωπίζουν οι οργανισμοί κατά την εφαρμογή της επιχειρηματικής αναλυτικής και να επιδείξει μοντέλα αντιμετώπισης αυτών των προκλήσεων. Το μάθημα φιλοδοξεί να διατρέξει και τους τρεις τύπους αναλυτικής (περιγραφική, προγνωστική, και καθοδηγητική).  Αποφεύγοντας τα σύνθετα μαθηματικά μοντέλα, και έχοντας σαφή προσανατολισμό προς τους επιστήμονες της οικονομικής επιστήμης, το μάθημα εκμεταλλεύεται σύγχρονες τεχνολογίες για να αναδείξει τη χρησιμότητα της Επιχειρηματικής Αναλυτικής στο σύγχρονο επιχειρηματικό περιβάλλον. |
| Μέθοδος διδασκαλίας, διάρκεια και αξιολόγηση | Το μάθημα διεξάγεται με διαλέξεις κατά τις οποίες επιλύονται σύντομες ασκήσεις και κατά τις οποίες γίνεται επίδειξη σύγχρονων τεχνολογιών επιχειρηματικής αναλυτικής. Δίνεται ιδιαίτερη έμφαση στη γλώσσα R.  Η αξιολόγηση γίνεται με γραπτή τελική εξέταση (50%) που περιλαμβάνει:  - Ερωτήσεις πολλαπλής επιλογής  - Ερωτήσεις Σωστό / Λάθος  - Επίλυση προβλημάτων με τις τεχνικές που έχουν διδαχθεί  - Συγκριτική αξιολόγηση στοιχείων θεωρίας  Και με ατομική εργασία (50%) που αφορά στην επίλυση ενός γενικευμένου προβλήματος επιχειρηματικής αναλυτικής. |
| Ενδεικτική βιβλιογραφία | 1. Σημειώσεις Μαθήματος 2. Επιχειρηματική Αναλυτική με υποδείγματα & μεθοδους Διοικητικής επιστήμης, Arben Asllani, Εκδόσεις Π.Χ. ΠΑΣΧΑΛΙΔΗΣ, 2018 3. Επιχειρησιακή Έρευνα, Κώστογλου Βασίλειος Ι. ΕΚΔΟΣΕΙΣ Α. ΤΖΙΟΛΑ & ΥΙΟΙ Α.Ε., 2015 4. Διοικητική Επιστήμη στην πράξη, Πραστάκος Γρηγόρης, ΕΚΔΟΣΕΙΣ ΣΤΑΜΟΥΛΗΣ, 2005 5. Bertsimas, D., Allison, K. O., & Pulleyblank, W. R. (2016). *The analytics edge*. Dynamic Ideas LLC. |
| Ιστοχώρος | Υπό κατασκευή |

##### Κοινωνικη Οικονομια

|  |  |
| --- | --- |
| Υπεύθυνος καθηγητής | Δρ. Αναστάσιος Καρασαββόγλου  00 30 2510 462193  akarasa@teiemt.gr |
| Τίτλος | **Κοινωνικη Οικονομια** |
| Μονάδες ECTS | 5 |
| Εξάμηνο | Z' |
| Σύντομη περιγραφή | Περίγραμμα Μαθήματος – Διδακτέα Ύλη:   * Οι αιτίες και οι ιστορικές εξελίξεις που συνέβαλαν στην ανάδυση του τομέα της Κοινωνικής Οικονομίας και της Κοινωνικής Επιχειρηματικότητας * Βασικές έννοιες, αρχές και προσδιορισμοί της Κοινωνικής Οικονομίας * Βασικές έννοιες, αρχές και προσδιορισμοί της Κοινωνικής Επιχειρηματικότητας * Κριτήρια συγκρότησης, βασικά χαρακτηριστικά και σκοποί των Οργανώσεων της Κοινωνικής Οικονομίας * Κριτήρια συγκρότησης, βασικά χαρακτηριστικά και σκοποί των Κοινωνικών Επιχειρήσεων * Η Κοινωνική Οικονομία και η Κοινωνική Επιχειρηματικότητα στις χώρες της Ευρωπαϊκής Ένωσης * Η Κοινωνική Οικονομία και η Κοινωνική Επιχειρηματικότητα στην Ελλάδα * Οι Οργανώσεις της Κοινωνικής Οικονομίας και τα μοντέλα των Κοινωνικών Επιχειρήσεων στην Ελλάδα * Το Ελληνικό Θεσμικό Πλαίσιο για την Κοινωνική Οικονομία και την Κοινωνική Επιχειρηματικότητα * Οι 4 επίσημα θεσμοθετημένες μορφές Φορέων Κοινωνικής και Αλληλέγγυας Οικονομίας στην Ελλάδα βάσει του νέου Νόμου 4430/2016 του Υπουργείου Εργασίας * Η σημασία και η συμβολή των Φορέων Κοινωνικής και Αλληλέγγυας Οικονομίας στην απασχόληση, την κοινωνική συνοχή και την οικονομική και τοπική ανάπτυξη στην Ελλάδα * Η έρευνα και οι μελέτες για την Κοινωνική Οικονομία και την Κοινωνική Επιχειρηματικότητα στην Ελλάδα * Η εφαρμογή, οι καλές πρακτικές, το ανθρώπινο δυναμικό και η εμπειρία της Κοινωνικής Επιχειρηματικότητας στην Ελλάδα.   Το θεωρητικό τμήμα των διαλέξεων θα είναι εμπλουτισμένο με πρακτικές εφαρμογές (εκπόνηση ομαδικών εργασιών, μελετών περίπτωσης και ασκήσεων) σχεδιασμού, σύστασης, υποστήριξης, δημιουργίας, λειτουργίας, διαχείρισης, και ανάπτυξης Κοινωνικών Συνεταιριστικών Επιχειρήσεων (ΚοινΣΕπ) για την απόκτηση γνώσεων, δεξιοτήτων και ικανοτήτων για την εφαρμογή της θεωρίας στην πράξη. |
| Σκοπός και στόχοι | Το μάθημα αφορά στη διδασκαλία του επιστημονικού αντικειμένου της Κοινωνικής Οικονομίας και της Κοινωνικής Επιχειρηματικότητας με βάση την αξιοποίηση καινοτόμων μεθοδολογιών/θεωριών και βιβλιογραφίας καθώς και πρακτικών εφαρμογών. |
| Μέθοδος διδασκαλίας, διάρκεια και αξιολόγηση | * Γραπτή Τελική Εξέταση - Ερωτήσεις Σύντομης Απάντησης ή/και Ερωτήσεις Ανάπτυξης Δοκιμίων. * Πρακτικές εφαρμογές που περιλαμβάνουν εκπόνηση ομαδικών εργασιών, μελετών περίπτωσης και ασκήσεων σχεδιασμού, σύστασης, υποστήριξης, δημιουργίας, λειτουργίας, διαχείρισης και ανάπτυξης Κοινωνικών Συνεταιριστικών Επιχειρήσεων (ΚοινΣΕπ) * Προαιρετική ομαδική ή ατομική εκπόνηση και παρουσίαση εργασίας ή διεξαγωγή έρευνας (bonus έως 20%). |
| Ενδεικτική βιβλιογραφία | * Γεώρμας Κ. (επιμ.) (2013), *Κοινωνική Οικονομία: Θεωρία, Εμπειρία και Προοπτικές*, Εναλλακτικές Εκδόσεις, Αθήνα. * Σαρρή Κ. και Τριχοπούλου Α. (2018), *Επιχειρηματικότητα και Κοινωνική Οικονομία. Η οπτική του Φύλου*, Εκδόσεις Τζιόλα, Αθήνα. * Κυριακίδου Ο. και Σαλαβού Ε. (2014), *Κοινωνική Επιχειρηματικότητα*, Εκδόσεις Rosili, Αθήνα. * Νικολόπουλος Τ. και Καπογιάννης Δ. (2012), *Εισαγωγή στην Κοινωνική και Αλληλέγγυα Οικονομία. Το μετέωρο βήμα μιας δυνατότητας*, Οι εκδόσεις των Συναδέλφων, Αθήνα. * Τσομπάνογλου Γ. (2008), *Η Ανάδυση της Κοινωνικής Οικονομίας*. *Ο δρόμος της βιώσιμης απασχόλησης σε μια Ευρώπη ενεργών πολιτών*, Εκδόσεις Παπαζήσης, Αθήνα. * Ντούλια Θ. (2015), *Κοινωνική Οικονομία και Κοινωνική Επιχειρηματικότητα. Μια δυναμική προοπτική ενάντια στην οικονομική κρίση*, Εκδόσεις Οσελότος, Αθήνα. * Κλήμη-Καμινάρη Ο. και Παπαγεωργίου Κ. (2010), Κοινωνική Οικονομία. Μία πρώτη προσέγγιση, Ελληνοεκδοτική, Αθήνα. * Brooks A. C., (2010), *Κοινωνική Επιχειρηματικότητα: Μια σύγχρονη προσέγγιση στη Δημιουργία Κοινωνικού Κεφαλαίου*, Ίων Εκδόσεις Έλλην, Αθήνα. |
| Ιστοχώρος | https://eclass.teiemt.gr/courses/ |

##### Διαχείριση Κινδύνων

|  |  |
| --- | --- |
| Υπεύθυνος καθηγητής | Χρήστος Γκρος  00 30 2510462161  cgrose@af.ihu.gr |
| Τίτλος | **Διαχείριση Κινδύνων** |
| Μονάδες ECTS | 5 |
| Εξάμηνο | Η' |
| Σύντομη περιγραφή | Η διδακτέα ύλη περιλαμβάνει ενδεικτικά τα ακόλουθα:   1. Εισαγωγή στη διαχείριση κινδύνου. Βασικές έννοιες 2. Η επιτροπή της Βασιλείας 3. Η έννοια της κεφαλαιακής επάρκειας και ο υπολογισμός της 4. Διαχείριση κινδύνων ρευστότητας 5. Διαχείριση κινδύνου επιτοκίου 6. Διαχείριση πιστωτικού κινδύνου 7. Ο κίνδυνος της αγοράς 8. Αξιολόγηση και μέτρηση κινδύνου. Η μέθοδος Value at Risk 9. Σύγχρονες προεκτάσεις του μοντέλου VAR 10. Μοντέλα πιστοληπτικής ικανότητας και οίκοι πιστοληπτικής αξιολόγησης 11. Μοντέλα πρόβλεψης πτώχευσης 12. Ο ρόλος των κινδύνων στο τραπεζικό σύστημα 13. Κεφαλαιακή επάρκεια 14. Κίνδυνοι πιστωτικοί, επιτοκίου και ρευστότητας 15. Μοντέλα επιμέτρησης τραπεζικού κινδύνου |
| Σκοπός και στόχοι | Οι στόχοι του μαθήματος είναι οι ακόλουθοι:  • Να διερευνήσει τις πηγές του κινδύνου που αντιμετωπίζουν οι τράπεζες και οι εταιρίες  • Να αναλύσει κριτικά τις βασικές έννοιες διαχείρισης κινδύνων  • Να εισάγει και να αξιολογεί τις μεθόδους που οι τράπεζες μπορούν να υιοθετήσουν για τον εντοπισμό, την αξιολόγηση και τον έλεγχο των κινδύνων αυτών, περιλαμβανομένης και της διαχείρισης ενεργητικού-παθητικού, την αξία στον κίνδυνο (Value at Risk), to credit scoring και τα μοντέλα πιστωτικών χαρτοφυλακίων  • Να αξιολογήσει την κεντρική συνάρτηση πιστωτικού κινδύνου της τράπεζας και των εταιριών και του ρόλου της στο πλαίσιο διαχείρισης κινδύνων  • Αξιολογήσει τον πιστωτικό κίνδυνο και να εφαρμόσει πρακτικές διαχείρισης πιστωτικού κινδύνου  • Αξιολογήσει και να διαχειριστεί τους λειτουργικούς κινδύνους  • Να επανεξετάσει κριτικά το διεθνές κανονιστικό περιβάλλον τραπεζικού κινδύνου  • Να εξετάσει τον αντίκτυπο της πρόσφατης παγκόσμιας τραπεζικής κρίσης και των συνεπειών της στη βιομηχανία. |
| Μέθοδος διδασκαλίας, διάρκεια και αξιολόγηση | Διαλέξεις 13 x3 =39 ώρες  Αξιολόγηση με Τελικές Εξετάσεις |
| Ενδεικτική βιβλιογραφία | 1. Σημειώσεις Διδάσκοντα. 2. Αρτίκης Π. (2014). «Διαχείρισης Αξίας και Κινδύνου», Εκδόσεις Φαίδιμος. 3. Κιόχος Π., Παναγόπουλος Α., Κυρμίζογλου Π. (2018) «Διαχείριση κινδύνων και διαχείριση χαρτοφυλακίου» , Εκδόσεις Έλενα Κιόχου. 4. Συλλιγάρδος Γ., Σχοινιωτάκης Ν. (2018) «Χρήμα, Τράπεζες, Αγορές και Διαχείριση Κινδύνων». Εκδόσεις Δίσιγμα. 5. Gropelli A.A. and Ehsan Nikbakht (2006), «Χρηματοοικονομική», Εκδόσεις Κλειδάριθμος. 6. Bodie, Zvi, Alex Kane, Alan J. Marcus (2014), «Επενδύσεις», μετάφραση Νίκος Ρούσσος, Παναγιώτης Δρεπανιώτης, (1η έκδοση), Εκδόσεις Utopia. |
| Ιστοχώρος | Υπό κατασκευή |

##### Συμπεριφορική Χρηματοοικονομική

|  |  |
| --- | --- |
| Υπεύθυνος καθηγητής | Επίκ.Καθηγητής Κουρτίδης Δημήτριος  kourtidis@af.ihu.gr |
| Τίτλος | **Συμπεριφορική Χρηματοοικονομική** |
| Εξάμηνο | Η' |
| Σύντομη περιγραφή | Το περιεχόμενο του μαθήματος περιλαμβάνει τα παρακάτω:  Ανασκόπηση της Θεωρίας στη Συμπεριφορική Χρηματοοικονομική με έμφαση στις παρακάτω ενότητες.   * Θεωρία Προοπτικής (Prospect Theory) * Mη Ορθολογισμός (Ιrationality) * Επενδυτική Ψυχολογία και Ευριστικοί κανόνες (Investor Psychology & Heuristics) * Αγελαία Συμπεριφορά Επενδυτών (Herd Behavior) * Επενδυτικό Συναίσθημα, (Investor Sentiment) * Η εξήγηση Χρηματοοικονομικών Γρίφων (Closed End Fund Puzzle, Dividend Puzzle, μεταξύ άλλων) * Υπέρ‐αντίδραση και Υπό‐αντίδραση Επενδυτών (Overreaction & Underreaction) * Υπερ-εμπιστοσύνη (Overconfidence) * Aποστροφή της Απώλειας (Loss Aversion) |
| Σκοπός και στόχοι | Η εννοιολογική προσέγγιση της Συμπεριφορικής Χρηματοοικονομικής με έμφαση στις παραπάνω ενότητες. Ο στόχος της συμπεριφορικής χρηματοοικονομικής είναι να εξηγήσει ζητήματα που δεν μπορούν πλήρως να ερμηνευθούν από την κλασική χρηματοοικονομική αναδεικνύοντας το ρόλο της ψυχολογίας στη λήψη των χρηματοοικονομικών αποφάσεων. |
| Μέθοδος διδασκαλίας, διάρκεια και αξιολόγηση | Διαλέξεις  60 ώρες  60% Θεωρία  40% Εργασία |
| Ενδεικτική βιβλιογραφία | Σπύρου, Σ. (2009), *Εισαγωγή στη Συμπεριφορική Χρηματοοικονομική*, Εκδόσεις Μπένου, Αθήνα. |
| Ιστοχώρος | https://eclass.teiemt.gr/courses/ |